༈ དབྱངས་ཅན་ལྷ་མོའི་བསྟོད་པ་དབྱངས་ཅན་གྱི་
མགུལ་རྒྱན་བཞུགས་སོ། །
ངག་དབང་ལྷ་ཡི་བུ་མོ་དབྱངས་ཅན་མ་ལ་ཕྱག་འཚལ་ལོ། །པདྨ་དཀར་དང་ཟླ་དཀར་
གདན་ལྡན་རབ་དཀར་ལྷ་མོ་སྤྲིན་དཀར་ལྟ་བུར་དཀའ་བའི་གོས་ཅན་ངང་བའི་བུ་མོ་ཡིད་འཕྲོག་
མ། །ལྷས་མ་མཛེས་ལྡན་རབ་མཛེས་རྨ་བྱའི་མདོངས་མཛེས་ལྟ་བུར་དབྱིབས་མཛེས་སྐུ་སྟོད་
མཛེས་པར་ཁེབས་པའི་བུ་མོ་སྒེག་པའི་རྣམ་པ་ཉིད། །གཙུག་རྒྱན་འོད་ཀྱིས་ཟླ་འོད་འཕྲོག་ཅིང་
ཉི་འོད་སྐྱེངས་བྱས་མདངས་འོད་གཞན་ནི་འོད་མེད་མཛད་པའི་ན་ཆུང་ཟུར་ཕུད་ལྔ་བ་ཅན། །སྐྲ་
མཚམས་ཕྲེང་བ་གསེར་ཕྲེང་ནོར་བུའི་འོད་འཕྲེང་ཅན་ཁྱོད་གང་ན་བཞུགས་ལགས་རིང་ནས་
འབོད་དོ་བདག་ལ་བཞིན་རས་བསྟན་དུ་གསོལ། །ཨུཏྤལ་ལྟར་བཀྲ་བཀྲ་བའི་དར་དང་དང་བའི་
ནོར་བུས་སྙན་གྱི་གོང་རྒྱན་རྒྱན་གྱི་མཆོག་གྱུར་གསེར་མཆོག་སྙན་ཆས་ལེགས་པར་མཛེས།
104

༄༅། །བཀའ་འབུམ་ཐོར་བུ་བཞུགས་སོ། །
༼ཛ༽
ད་ལེགས་ལེགས་པའི་སྨིན་དཀྱུས་དཀྱུས་རིང་སྤྱན་གཉིས་རི་མོ་འཛུམ་བྱེད་བྱེད་པོའི་བུ་
མོ་ཟུར་མིག་མདའ་དེ་འཕེན་ལ་མཁས། །དཀར་དམར་མཁུར་འཛུམ་འཛུམ་པའི་མདངས་
གསལ་གསལ་བའི་ཚེམས་དཀར་དཀར་བའི་ཐགས་བཟང་བཟང་བའི་ཡིད་ཅན་དྲང་སྲོང་རྣམས་
ཀྱང་ཆགས་བྱེད་མ། །བཞིན་སྡུག་བུ་མོ་མོ་མཆོག་དཔལ་འཛིན་འཛིན་མའི་དཔལ་ཁྱོད་གང་ན་
བཞུགས་ལགས་རིང་ནས་འབོད་དོ་བདག་ལ་བཞིན་རས་བསྟན་དུ་གསོལ། །དུང་ལྟར་འཁྱིལ་
བའི་མགུལ་མཛེས་རྣམ་སྒེག་འབར་བའི་རིན་ཆེན་ཕྲེང་བས་བཀྲ་ཞིང་རྣམ་དཀར་དཔུང་བ་
གསེར་གྱི་གདུ་བུས་ཅི་ཡང་མཛེས། །མཛེས་ཤིང་དཀར་ཟླུམ་མངོན་པར་མཁྲང་བའི་ནུ་འབུར་
རྒྱས་པ་མངོན་པར་མཐོང་ན་ཐུབ་པ་རྣམས་ཀྱང་སེལ་མོ་འགུལ་བར་རྩོམ་བྱེད་ན། །ན་ཆུང་ཤ་
འཇམ་ཡིད་འོང་མ་ཁྱོད་སུ་ཡི་སྙིང་སྡུག་ཡིད་འཛིན་མ་ལགས་འོན་ཀྱང་སྲེད་ལྡན་བྱིས་པ་འཁོར་
བའི་ཡུལ་མིན་ལ། །མ་ལུས་ལུས་ཅན་དགའ་བའི་ཉམས་ལྡན་མངོན་དགའ་མ་ཁྱོད་གང་ན་
བཞུགས་ལགས་རིང་ནས་འབོད་དོ་བདག་ལ་ཟུར་མིག་མཛད་དུ་གསོལ། །དཀར་འཇ
རྒྱས་གཞོན་ཤ་ཆགས་པའི་ཕྱག་ནི་ཕྱག་གདུབ་འོད་ཀྱིས་རྒྱས་ཤིང་སོར་མོ་རྣམས་ཀྱང་སོར་
་་འཇམ་རིང་
གདུབ་དཔལ་གྱིས་རྣམ་པར་བཀྲ། །རྣམ་བཀྲའི་པི་ཝང་ཅུང་ཟད་བསྒྱུར་དུས་དགའ་མ་ཐམས་
་་
.་
་ ་ ཟླ་
·,:
ཅད་དུས་དག་འདེབས་ཤིང་མཆོད་སྦྱིན་བརྒྱ་བའང་ཁྱོད་ཉིད་མཆོད་ཕྱིར་ཡིད་ཀྱིས་འོང་། །
ཡིད་འོང་དོ་ཤལ་སིལ་སིལ་སྒྲོག་བྱེད་ནོར་བུའི་སྐ་རགས་རིན་ཆེན་སྙན་ཆ་ཆ་
བཀོད་ལེགས་རྣམས་ཀྱི་མདངས་མཛེས་གསལ། །མདངས་གསལ་གསེར་གྱི་ཞབས་གདུབ་
འཁྲོལ་བའི་ཞབས་པད་ཅན་ཁྱོད་གང་ན་བཞུགས་ལགས་རིང་ནས་འབོད་དོ་ཞབས་གཉིས་སྤྱི་
བོར་གཞག་ཏུ་གསོལ། །ཚེར་ཚེར་འཕྲོ་བའི་ནོར་བུའི་གདེངས་ཅན་ཀླུ་ཡི་མཛེས་མས་འོག་གི་
ཕྱོགས་ནས་ནོར་བུའི་སྣོད་གཟུང་ཆུ་ཐིགས་ཟེགས་མའི་མཆོད་ཡོན་འབུལ། །ཁྲོལ་ཁྲོལ་རིན་ཆེན་
105

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གདུ་བུའི་སྒྲ་འབྱིན་ལྷ་མིན་བུ་མོས་རྒྱབ་ཀྱི་ཕྱོགས་ནས་བུང་བའི་སྒྲ་ལྡན་རིན་ཆེན་མེ་ཏོག་ཆར་
ལྟར་འབེབས། །ཐུལ་ཐུལ་འབྱུང་བའི་བདུག་པའི་སྤྲིན་ཕུང་མཛེས་པ་ཐོགས་ནས་གློག་ཕྲན་ལྟར་
མཛེས་རིག་འཛིན་དགའ་མས་ཁྱོད་ཀྱི་གཡས་ནས་ལྷས་མེ་ལ། །ལྷག་ལྷག་འབར་བའི་ཉི་ཟླ་ལ་
སོགས་སྣང་བ་གཟུང་སྟེ་མཁའ་སྤྱོད་ན་ཆུང་ཟླ་བཞིན་མ་རྣམས་ཁྱོད་ཀྱི་གཡོན་ན་ཟུར་མིག་
གཡོ། །ཆིལ་ཆིལ་ངད་ཀྱི་སྟོང་གསུམ་ཁྱབ་པའི་དྲི་བཟང་འཕྲོ་ལྡན་དྲི་ཟའི་སྒེག་མོ་དྲི་ཞིམ་མ་
རྣམས་ཁྱོད་ཀྱི་མདུན་ན་འཛུམ་དཀར་སྟོན། །ཡང་ཡང་པུས་བཙུགས་གསེར་གྱི་སྣོད་ནས་བཟའ་
བཏུང་མཆོག་འདྲེན་འདོད་ལྷའི་གཞོན་མ་གསེར་མདོག་ཅན་རྣམས་གསེར་གཡུའི་རྒྱན་ཆ་སིལ་
སིལ་སྒྲོག །ཀྱུར་ཀྱུར་གླུ་སྐད་མགྲིན་པ་བསྡེབས་ནས་སྙན་པར་སྒྱུར་བྱེད་ཚངས་པའི་བུ་མོ་
མགྲིན་སྙན་མ་རྣམས་ཁྱོད་ཀྱི་ཟུར་ན་འགྱིང་ཞིང་ལྡེམ། །འདར་འདར་བུང་བ་ལྟ་བུའི་གར་བྱེད་
སིལ་སྙན་རྡུང་བའི་གནོད་སྦྱིན་བུ་མོ་རོལ་གར་རྩེ་བས་ཁྱོད་ཀྱི་ཕྱོགས་རྣམས་ཀུན་ནས་མཛེས།
རབ་ཆགས་སྒེག་པའི་གོམ་ཚུགས་ཀྱིས་འགྲོ་ནུ་འབུར་སྟོན་པའི་རྔ་ཡབ་ལ་སོགས་མཛེས་མ་
མཐའ་དག་ཁྱོད་དྲུང་འཁོད་ཕྱིར་བུན་ནུ་ནུ། །གཞན་ཡང་ལྷ་དང་ལྷ་མིན་ལ་སོགས་ཆེ་བར་མངོན་
རློམ་གྲགས་པ་མཐའ་ཡས་ཁྱོད་ཉིད་མཆོད་དང་བསྟོད་པའི་སྒྲ་དབྱངས་འུ་རུ་རུ། །དེ་དབུས་
ཁྱོད་ནི་སེངྒེའི་སྒྲ་དང་འབྲུག་གི་སྒྲ་ཆེན་བུང་བའི་མགུར་དང་ཚངས་པའི་དབྱངས་སྟོན་པི་ཝང་
སྒྲེང་བ་ལྷང་ལྷང་ལྷང་། །དེ་སླད་བདག་ཀྱང་ཕྱོགས་ལས་རྣམ་རྒྱལ་སྨྲ་མཁས་འདོད་པ་སྨྲ་བའི་
དབང་ཕྱུག་ཡི་དམ་ལྷ་མོའི་སྙིང་བོ་འབོད་དོ་ཧྲཱི༔ཧྰུྃ༔ཧྰུྃ༔ དེ་ལྟར་ཀུན་ཏུ་ལྷམོ་ཁྱོད་བསྟོད་ན། །
ཚེ་རབས་ཀུན་ཏུ་ཁྱོད་ཀྱིས་དགོངས་པར་ངེས། །དེ་ཕྱིར་ཀུན་ཏུ་སྨྲ་མཁས་འདོད་པ་ཡི། །དུས་
རྣམས་རྒྱུན་དུ་ཁྱོད་ཉིད་བསྟོད་པར་བྱ། །བསྟོད་པ་དབྱངས་ཅན་གྱི་མགུལ་རྒྱན་ཞེས་བྱ་བ་པཎྜི་
ཏ་ཕྱོགས་ལས་རྣམ་པར་རྒྱལ་བའི་ལྟས་སྦྱར་བའོ།། །།
106

༄༅། །བཀའ་འབུམ་ཐོར་བུ་བཞུགས་སོ། །
༼ཛ༽